Knattspyrnusamband Evrópu

Knattspyrnusamband Evrópu (franska: Union des Associations Européennes de Football, skammstöfun: UEFA) er yfirumsjónaraðili knattspyrnu, innanhússknattspyrnu og strandfótbolta í Evrópu. Aðildarfélög sambandsins eru 55 talsins og eru flest á meginlandi Evrópu.

Knattspyrnusambönd í löndum sem liggja bæði í Evrópu og Asíu eru aðildarfélög í sambandinu ásamt Azerbaijan, Georgíu, Armeníu og Ísrael sem hafa öll stjórnmálaleg tengsl við Evrópu. Innan samtakana eru Færeyjar, England, Skotland, Wales og Norður-Írland allt meðlimir sem eru ekki sjálfstæð ríki. Af þeim evrópuþjóðum sem eru aðilar að Sameinuðu þjóðunum er Mónakó það eina sem er ekki aðili að UEFA.

Af sex aðildarfélögum FIFA er UEFA með bestu fjárhagstöðuna og mestu áhrifin á knattspyrnufélög. Í Englandi, Spáni, Þýskalandi, Ítalíu og Frakklandi eru knattspyrnufélög á meðal þeirra ríkustu í heiminum. Af þeim 32 sætum sem FIFA veitti fyrir heimsmeistaramót karla 2011 voru 13 veitt til aðildarfélaga UEFA og 9 af efstu 20 ríkjum FIFA eru aðildafélög sambandsins. Í kvennaflokki fékk sambandið úthlutað fimm af sextán sætum FIFA á heimsmeistarakeppnina.

Sambandið var stofnað 15. júní 1954 í Basel, Sviss. Stofnfélagar voru knattspyrnusambönd Frakklands, Ítalíu og Belgíu. Höfuðstöðvar félagsins eru í Bern. Núverandi forseti sambandsins er Slóveninn Aleksander Čeferin. Karlalandslið aðildarríkja UEFA hafa unnið 10 heimsmeistaramót FIFA og í kvennaflokki hafa landsliðin unnið þrjú heimsmeistaramót FIFA og ein gullverðlaun á Ólymíuleikunum.

UEFA, sem fulltrúi knattspyrnusamtakana, hefur átt í deilum við Evrópusambandsráðið. Á tíunda áratug 20 aldar urðu meiriháttar breytingar á sjónvarpsréttindum og alþjóðlegum viðskiptum (Bosman-dómurinn).

 Aðildarfélög 

 Albanía
 Andorra
 Armenía
 Austuríki
 Aserbaísjan
 Belgía
 Bosnía-Hersegóvína
 Búlgaría
 Danmörk
 Eistland
 England
 Finnland
 Frakkland
 Færeyjar
 Georgía
 Gíbraltar

 Grikkland
 Holland
 Hvíta-Rússland
 Írland
 Ísland
 Ísrael
 Ítalía
 Kasakstan
 Króatía
 Kósovó
 Kýpur
 Lettland
 Lichtenstein
 Litáen
 Lúxemborg
 Norður-Makedónía
 Malta

 Moldóva
 Norður-Írland
 Noregur
 Pólland
 Rúmenía
 Rússland
 San Marínó
 Serbía
 Skotland
 Slóvakía
 Slóvenía
 Spánn
 Svartfjallaland

 Sviss
 Svíþjóð
 Tékkland
 Tyrkland
 Ungverjaland
 Úkraína
 Wales
 Þýskaland

 Keppnir 
 Keppnir landsliða 
Árið 1958 hóf UEFA að halda Meistarakeppni evrópskra landsliða í knattspyrnu. Lið eru dregin út frá styrkleikalista og með mótinu ná landslið keppnisrétti í heimsmeistarakeppninni í knattspyrnu. Sambærilegar keppnir eru haldar fyrir Undir 21 árs landslið, Undir 19 ára landslið, undir 17 ára landslið og bæði kynin.

Þjóðadeildin sérstök keppni sem átti meðal annars að koma í stað vináttuleikja var stofnuð árið 2018.

 Keppnir félagsliða 
UEFA heldur þrjár keppnir fyrir félagslið í Evrópu. Samtökin halda úti styrkleikalista yfir gengi liða í deildum Evrópu. Þær deildir í Evrópu sem hafa náð mestum árangri taka þátt í Meistaradeild Evrópu. 32 lið taka þátt í meistaradeildinni. Þau lið sem hafa náð góðum árangri en fá ekki keppnisrétt í Meistaradeild Evrópu keppa í Evrópukeppni félagsliða í knattspyrnu. Haldinn er úrslitaleikur á milli sigurvegara þessara tveggja keppna.

Sambandsdeild Evrópu var svo stofnuð árið 2021, þar sem lið keppa sem eru skör lægra en í Meistaradeild og Evrópukeppni félagsliða

 Innanhússknattspyrna 
Innanhússknattspyrna er fimm manna knattspyrna sem er leikin innanhúss og á smærri völlum en tíðkast í knattspyrnu. Keppni hefur verið haldin í innanhússknattspyrnu frá árinu 1984, en hún hefur aldrei verið viðurkennd af UEFA. Sambandið hóf Evrópumeistarakeppni karla í innanhússknattspyrnu 1991 og mótið tók við af forvera þess.

 Tengt efni 
 UEFA-COEFFICIENTS.COM - Country Ranking, Champions League and Europa League statistics
 Evrópumeistaramót undir 21 árs karla í knattspyrnu

 Heimildir 

Flokkur:Alþjóðastofnanir
Flokkur:Knattspyrna